Sportuojant ar aktyviai leidžiant laisvalaikį gali įvykti netikėtų skaudžių traumų, kurios dažnai lemia dantų netekimą, jų įskilimą ar nuskilimą, dantenų ar kitų audinių aplink dantis pažeidimą (lūpų, žandų, liežuvį). Jei sportuojant naudojama kapa, ji suveikia kaip amortizatorius ir apsaugo ne tik kietus burnos audinius, bet ir minkštuosius nuo didelių sužalojimų. Kapa padeda sumažinti smūgio jėgą.
Burnos apsauga dėvima ant viršutinio žandikaulio dantų. Būtina pasirinkti itin patvarią ir gerai besilaikančią apsaugą, kad ji neiškristų iš burnos užsiimant sportu. Su ja turi būti lengva kvėpuoti ir net kalbėti.